

**APDAILOS MONTUOTOJO MODULINĖ PROFESINIO MOKYMO PROGRAMA**

*\_\_\_\_\_\_\_\_\_\_\_\_\_\_\_\_\_\_\_\_\_\_*

*(Programos pavadinimas)*

Programos valstybinis kodas ir apimtis mokymosi kreditais:

T32073204 – programa, skirta tęstiniam profesiniam mokymui, 40 mokymosi kreditų

Kvalifikacijos pavadinimas – apdailos montuotojas

Kvalifikacijos lygis pagal Lietuvos kvalifikacijų sandarą (LTKS) – III

Minimalus reikalaujamas išsilavinimas kvalifikacijai įgyti:

T32073204 – pagrindinis išsilavinimas

Reikalavimai profesinei patirčiai (jei taikomi) *–* nėra

Programa parengta įgyvendinant Europos Sąjungos socialinio fondo ir Lietuvos Respublikos biudžeto lėšomis finansuojamą projektą „Kvalifikacijų formavimas ir modulinio profesinio mokymo sistemos kūrimas“ (projekto Nr. VP1-2.2-ŠMM-04-V-03-001).

# 1. PROGRAMOS APIBŪDINIMAS

**Programos paskirtis.** Apdailos montuotojo modulinė profesinio mokymo programa skirta kvalifikuotam apdailos montuotojui parengti, kuris gebėtų, vadovaujant aukštesnės kvalifikacijos darbuotojui ir jam prižiūrint darbų kokybę, vykdyti bendrąsias veiklas statybos objekte, montuoti apdailos plokštes ir stiklo konstrukcijas.

**Būsimo darbo specifika.** Asmuo įgijęs apdailos montuotojo kvalifikaciją galės dirbti statybos įmonėse.

Darbo sąlygos: dirbama pastatų patalpose ir lauke, tenka dirbti dideliame aukštyje; darbo aplinka gali būti priklausoma nuo oro sąlygų.

Apdailos montuotojas savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, elektrosaugos, aplinkosaugos reikalavimais, tvarios statybos principais.

Darbuotojui svarbios šios asmeninės savybės: kruopštumas, dėmesio koncentracija, kūno koordinacija, fizinė ištvermė, gebėjimas dirbti komandoje. Apdailos montuotojas geba planuoti savo veiklą pagal pateiktas užduotis, naudojantis aukštesnės kvalifikacijos asmens pagalba, prisitaiko prie veiklos būdų, medžiagų ir priemonių įvairovės, atlieka įvairius veiklos veiksmus ir operacijas, pritaikant žinomus ir išbandytus sprendimus, naudojasi brėžiniais, specifikacijomis ir žodine informacija.

Darbuotojui privalu atlikti sveikatos profilaktinį patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis\*** | | | | | |
| **Bendrieji moduliai\*** | | | | | |
| **Kvalifikaciją sudarančioms kompetencijoms įgyti skirti moduliai (iš viso 35 mokymosi kreditai)** | | | | | |
| *Privalomieji (iš viso 35 mokymosi kreditai)* | | | | | |
| 307320012 | Bendrosios veiklos statybos objekte vykdymas (apdailos montuotojo) | III | 5 | Sandėliuoti apdailos montavimo medžiagas, gaminius ir įrangą. | Paaiškinti saugaus krovinių perkėlimo taisykles.  Apibūdinti statybinių medžiagų ir gaminių rūšis, savybes, paskirtį.  Sandėliuoti apdailos montavimo darbams reikalingas medžiagas, gaminius, įrangą, laikantis gamintojo reikalavimų ir nepažeidžiant jų kokybės. |
| Paruošti ir sutvarkyti apdailos montuotojo darbo vietą. | Apibūdinti asmeninės apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus.  Paaiškinti tvarios statybos principus.  Apibūdinti saugaus darbo aukštyje ir ant paaukštinimo įrangos reikalavimus.  Pasiruošti darbui pagal aukštesnės kvalifikacijos darbuotojo nurodymus.  Sumontuoti paaukštinimo įrangą pagal reikalavimus.  Paruošti reikalingą įrangą, priemones, inventorių, įrankius darbui.  Išdėstyti medžiagas darbo zonoje pagal ergonomikos reikalavimus.  Sutvarkyti darbo vietą. |
| Skaityti statinio darbo projektą. | Apibūdinti pagrindines techninio brėžinio braižymo taisykles.  Apibūdinti statinių klasifikaciją, konstrukcijas, elementus brėžiniuose.  Paaiškinti statinio darbo brėžinyje pateiktus duomenis apdailos montuotojo darbų atlikimui.  Komentuoti duomenis, apdailos montavimo darbų atlikimui statinio skaitmeniniame modelyje. |
| Montuoti paaukštinimo įrangą. | Apibūdinti apdailos montavimo darbams atlikti įvairiame aukštyje naudojamą paaukštinimo įrangą.  Sumontuoti paaukštinimo įrangą apdailos montavimo darbams atlikti. |
| 307320013 | Apdailos plokščių montavimas | III | 15 | Įrengti karkasą apdailos plokščių montavimo darbams. | Apibūdinti karkaso įrengimo montuoti apdailos plokštes reikalavimus.  Paruošti patalpas ir paviršius montuoti apdailos plokštes.  Pritvirtinti apdailos plokščių montavimo karkaso elementus.  Įrengti metalinius ir medinius apdailos plokščių montavimo karkasus. |
| Tvirtinti termoizoliacines plokštes ir įrengti izoliacinius sluoksnius. | Apibūdinti termoizoliacinių plokščių tvirtinimo ir izoliacinių sluoksnių įrengimo reikalavimus.  Paruošti termoizoliacines plokštes tvirtinti.  Pritvirtinti termoizoliacines plokštes projekte numatytomis priemonėmis.  Paruošti izoliacinių sluoksnių medžiagas izoliaciniams sluoksniams įrengti.  Įrengti izoliacinius sluoksnius, numatytus projekte. |
| Montuoti apdailos plokštes. | Apibūdinti apdailinamas konstrukcijas ir apdailos plokštes.  Paruošti apdailos plokštes montavimui.  Pritvirtinti apdailos plokštes prie apdailinamų konstrukcijų pagal darbo projektą. |
| Paruošti plokštes apdailai. | Apibūdinti plokštės paruošimo apdailai reikalavimus.  Parinkti glaistą ir gruntą.  Nuvalyti ir paruošti plokštes apdailai pagal reikalavimus.  Glaistyti plokščių kraštus, siūles ir tvirtinimo elementus.  Gruntuoti derinant gruntą su būsima danga ir apdaila.  Suremontuoti apdailos plokščių konstrukcijas. |
| 307320014 | Stiklo konstrukcijų montavimas | III | 15 | Padėti montuoti rėmines stiklo konstrukcijas. | Paruošti nesudėtingos rėminės stiklo konstrukcijos montavimo vietą.  Atlikti nesudėtingos rėminės stiklo konstrukcijos montavimo ir sandarinimo operacijas. |
| Padėti montuoti berėmes stiklo konstrukcijas. | Paruošti nesudėtingos berėmės stiklo konstrukcijos montavimo vietą.  Atlikti stiklo montavimo ir įtvirtinimo operacijas. |
| **Pasirenkamieji moduliai\*** | | | | | |
| **Baigiamasis modulis (iš viso 5 mokymosi kreditai)** | | | | | |
| 3000002 | Įvadas į darbo rinką | III | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis\*** | | | | |
| **Bendrieji moduliai\*** | | | | |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | |
| *Privalomieji (iš viso 30 mokymosi kreditų)* | | | | |
| 307320012 | Bendrosios veiklos statybos objekte vykdymas (apdailos montuotojo) | III | 5 | *Netaikoma.* |
| 307320013 | Apdailos plokščių montavimas | III | 15 | *Baigtas šis modulis:*  Bendrosios veiklos statybos objekte vykdymas (apdailos montuotojo) |
| 307320014 | Stiklo konstrukcijų montavimas | III | 15 | *Baigtas šis modulis:*  Bendrosios veiklos statybos objekte vykdymas (apdailos montuotojo) |
| **Pasirenkamieji moduliai\*** | | | | |
| **Baigiamasis modulis (iš viso 5 mokymosi kreditai)** | | | | |
| 3000002 | Įvadas į darbo rinką | III | 5 | *Baigti visi apdailos montuotojo kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Bendrauti vartojant profesinę terminiją. |
| Daugiakalbystės kompetencija | Rašyti gyvenimo aprašymą, motyvacinį laišką, prašymą, elektroninį laišką.  Išvardyti darbų atlikimui naudojamą įrangą bei medžiagas.  Skaityti darbams naudojamos įrangos bei medžiagų dokumentaciją. |
| Matematinė kompetencija ir gamtos mokslų, technologijų ir inžinerijos kompetencija | Apskaičiuoti reikalingus medžiagų kiekius darbų atlikimui.  Atlikti svorio, tūrio ir kiekio skaičiavimus.  Naudotis kompiuterine ir specialia programine įranga, ryšio ir komunikacijos priemonėmis.  Naudotis skaitmeniniais matavimo įrankiais ir prietaisais.  Naudotis skaitmeniniu statinio modeliu. |
| Skaitmeninė kompetencija | Atlikti informacijos paiešką internete.  Rinkti ir saugoti reikalingą darbui informaciją.  Naudotis šiuolaikinėmis komunikacijos priemonėmis.  Rengti paslaugos ir (arba) darbo pristatymą kompiuterinėmis programomis, naudoti vaizdų grafinio apdorojimo programą. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Rasti informaciją apie tolesnio mokymosi galimybes, kvalifikacijos kėlimą.  Pritaikyti turimas žinias ir gebėjimus dirbant individualiai ir kolektyve. |
| Pilietiškumo kompetencija | Bendrauti su įvairiais klientais.  Valdyti savo psichologines būsenas, pojūčius ir savybes.  Pagarbiai elgtis su klientu, bendradarbiais, artimaisiais.  Gerbti save, kitus, savo šalį ir jos tradicijas. |
| Verslumo kompetencija | Rodyti iniciatyvą darbe, namie, kitoje aplinkoje.  Padėti aplinkiniams, kada jiems reikia pagalbos.  Dirbti savarankiškai, planuoti darbus pagal pavestas užduotis. |
| Kultūrinio sąmoningumo ir raiškos kompetencija | Pažinti įvairių šalies regionų tradicijas ir papročius.  Pažinti įvairių šalių kultūrinius skirtumus. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – apdailos montuotojas, LTKS lygis III** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (0 mokymosi kreditų)*  **–** | *Įvadinis modulis (0 mokymosi kreditų)*  **–** |
| *Bendrieji moduliai (0 mokymosi kreditų)*  **–** | *Bendrieji moduliai (0 mokymosi kreditų)*  **–** |
| *Kvalifikaciją sudarančioms kompetencijoms įgyti skirti moduliai (0 mokymosi kreditų)*  – | *Kvalifikaciją sudarančioms kompetencijoms įgyti skirti moduliai (iš viso 35 mokymosi kreditai)*  Bendrosios veiklos statybos objekte vykdymas (apdailos montuotojo), 5 mokymosi kreditai  Apdailos plokščių montavimas, 15 mokymosi kreditų  Stiklo konstrukcijų montavimas, 15 mokymosi kreditų |
| *Pasirenkamieji moduliai (0 mokymosi kreditų)*  – | *Pasirenkamieji moduliai (0 mokymosi kreditų)*  **–** |
| *Baigiamasis modulis (0 mokymosi kreditų)*  – | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

*Nėra.*

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Bendrosios veiklos statybos objekte vykdymas (apdailos montuotojo)“**

|  |  |  |
| --- | --- | --- |
| Valstybinis kodas | 307320012 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Sandėliuoti apdailos montavimo darbams reikalingas medžiagas, gaminius ir įrangą. | 1.1. Paaiškinti saugaus krovinių perkėlimo taisykles. | **Tema.** ***Teisės aktai reglamentuojantys saugų krovinių perkėlimą***   * Kėlimo kranų naudojimo taisyklės * Saugos ir sveikatos taisyklės statyboje DT 5 – 00 * Techninis reglamentas „Kėlimo reikmenys. Sertifikavimas ir ženklinimas“ |
| 1.2. Apibūdinti statybinių medžiagų ir gaminių rūšis, savybes, paskirtį. | **Tema.** ***Statybinių medžiagų rūšys***   * Statybinių medžiagų ir gaminių rūšys, jų klasifikacija, paskirtis   **Tema.** ***Statybinių medžiagų savybės***   * Statybinių medžiagų fizinės, mechaninės, cheminės, technologinės savybes   **Tema.** ***Rišančiosios medžiagos***   * Hidraulinės rišančiosios medžiagos * Orinės rišančiosios medžiagos * Sintetinės rišančiosios medžiagos   **Tema. *Skiedinio ir betono užpildai***   * Sunkieji užpildai skiediniams ir betonams * Lengvieji užpildai skiediniams ir betonams   **Tema.** ***Gamtiniai ir dirbtiniai akmenys***   * Gamtiniai akmenys * Dirbtiniai akmenys, jų savybės, panaudojimo sritis   **Tema. *Metalai ir jų gaminiai***   * Juodieji metalai ir jų gaminiai * Spalvotieji metalai ir jų gaminiai   **Tema.** ***Mediena ir jos gaminiai***   * Spygliuočių mediena ir jos gaminiai * Lapuočių mediena ir jos gaminiai   **Tema.** ***Termoizoliacinės medžiagos, jų savybės ir panaudojimas***   * Termoizoliacinės medžiagos, jų rūšys, savybės, panaudojimo sritys * Termoizoliacinių medžiagų tvirtinimo priemonės   **Tema.** ***Hidroizoliacinės medžiagos, jų rūšys, savybės***   * Hidroizoliacinės medžiagos, jų rūšys ir savybės * Hidroizoliacinių medžiagų panaudojimo galimybės   **Tema.** ***Izoliacinės medžiagos, jų rūšys, savybės***   * Garo izoliacinės medžiagos, jų rūšys ir savybės * Garo izoliacinių medžiagų panaudojimo galimybės * Difuzinės plėvelės, jų rūšys ir savybės * Difuzinių plėvelių panaudojimo galimybės   **Tema.** ***Polimerinės medžiagos***   * Polimerinės medžiagos, jų savybės * Polimerinių medžiagų panaudojimo galimybės |
| 1.3. Sandėliuoti apdailos montavimo darbams reikalingas medžiagas, gaminius, įrangą, laikantis gamintojo reikalavimų ir nepažeidžiant jų kokybės. | **Tema. *Sandėlių tipai, jų klasifikavimas***   * Atviri, pusiau atviri ir uždari sandėliai, reikalavimai jų įrengimui * Statybinių medžiagų paskirstymas į sandėliavimo vietas   **Tema. *Sandėliavimo vietų paruošimas***   * Laikinų sandėliavimo vietų paruošimas * Ilgalaikių sandėliavimo vietų paruošimas   **Tema. *Fasadų apdailos darbams reikalingų medžiagų, gaminių ir įrangos sandėliavimas***   * Apdailos montavimo darbų medžiagų ir įrangos sandėliavimo ypatumai |
| 2. Paruošti ir sutvarkyti apdailos montuotojo darbo vietą. | 2.1. Apibūdinti asmeninės apsaugos priemones, darbuotojų saugos ir sveikatos, elektrosaugos, priešgaisrinės saugos, aplinkosaugos reikalavimus. | **Tema. *Asmeninės saugos priemonės, jų naudojimas***   * Asmeninės saugos priemonės, jų įvairovė ir panaudojimo galimybės * Tinkamų asmeninių saugos priemonių parinkimas darbams   **Tema. *Darbuotojų saugos ir sveikatos reikalavimai***   * Darbuotojų saugos ir sveikatos reikalavimai apdailos montavimo darbų atlikimui * Darbuotojo atsakomybė už saugos ir sveikatos reikalavimų pažeidimus   **Tema. *Priešgaisrinės saugos, elektrosaugos reikalavimai***   * Pirminės gaisro gesinimo priemonės * Antrinės gaisro gesinimo priemonės * Veiksmai gaisro atveju * Evakuacijos planai * Gaisrinės saugos reikalavimai * Elektrosaugos reikalavimai   **Tema. *Aplinkosaugos reikalavimai***   * Aplinkos apsauga * Statybinių atliekų rūšiavimas * Statybinių atliekų utilizavimas * Pavojingų atliekų saugojimas ir utilizavimas |
| 2.2. Paaiškinti tvarios statybos principus. | **Tema. *Tvari statyba, jos principai***   * Tvarios statybos samprata * Tvarios statybos principai, jų taikymo galimybės |
| 2.3. Apibūdinti saugaus darbo aukštyje ir ant paaukštinimo įrangos reikalavimus. | **Tema. *Reikalavimai saugiam darbo atlikimui aukštyje***   * Darbai aukštyje, jų ypatumai * Reikalavimai darbuotojui, vykdančiam darbus aukštyje * Reikalavimai saugiam aukštalipio darbų atlikimui   **Tema. *Paaukštinimo priemonės, jų tinkamas naudojimas***   * Pastoliai, jų tinkamo naudojimo ypatumai * Statybiniai bokšteliai, jų tinkamo naudojimo ypatumai * Kopėčios, jų tinkamo naudojimo ypatumai * Mobilios kėlimo platformos, jų tinkamo naudojimo ypatumai   **Tema. *Apsauginė įranga nuo kritimo iš aukščio***   * Asmeninės saugos priemonės apsaugančios nuo kritimo iš aukščio * Kolektyvinės saugos priemonės apsaugančios nuo kritimo iš aukščio * Alpinizmo įranga |
| 2.4. Pasiruošti darbui pagal aukštesnės kvalifikacijos darbuotojo nurodymus. | **Tema. *Apdailos montuotojo pasiruošimas darbui***   * Medžiagų ir priemonių poreikio įsivertinimas ir apsiskaičiavimas remiantis darbo brėžiniais, kliento užsakymu, aukštesnės kvalifikacijos darbuotojo nurodymais, siekiant tinkamai pasiruošti darbui * Darbo etapų susiplanavimas remiantis darbo brėžiniais, atliekamų darbų įsivertinimu, vadovaujančių asmenų nurodymais * Būsimų darbų kokybės rodiklių ir siekiamo rezultato įsivardinimas   **Tema. *Darbo vietos paruošimas***   * Tvarkingos darbo vietos įrengimas vadovaujantis darbo kultūros principais   **Tema. *Darbo vietos ergonomika***   * Efektyvus medžiagų, įrankių ir įrangos išdėstymas darbo vietoje * Tvarios statybos principų pritaikymas darbo vietai |
| 2.5. Sumontuoti paaukštinimo įrangą pagal reikalavimus. | **Tema. *Paaukštinimo įrangos montavimo technologijos***   * Paaukštinimo įrangos įvairovė, jų panaudojimo galimybės * Paaukštinimo įrangos parinkimas darbui * Reikalavimai paaukštinimo įrangos montavimui * Paaukštinimo įrangos montavimas * Paaukštinimo įrangos montavimo darbų kokybės kontrolė |
| 2.6. Paruošti reikalingą įrangą, priemones, inventorių, įrankius darbui. | **Tema. *Apdailos montavimo darbuose naudojamos įrangos, priemonių, inventoriaus ir įrankių paruošimas***   * Apdailos montavimo darbų inventoriaus apžiūra ir vertinimas * Smulkus apdailos montavimo darbų inventoriaus remontas, išbandymas * Apdailos montavimo darbų inventoriaus paruošimas darbui |
| 2.7. Išdėstyti medžiagas darbo zonoje pagal ergonomikos reikalavimus. | **Tema. *Ergonomiškas medžiagų išdėstymas darbo zonoje***   * Ergonomiško statybinių medžiagų išdėstymo darbo vietoje principai * Statybinių medžiagų kiekio optimizavimas darbo vietoje |
| 2.8. Sutvarkyti darbo vietą. | **Tema. *Darbo pabaiga ir darbo vietos sutvarkymas***   * Atliktų darbų patikrinimas, išbandymas pabaigus darbą * Darbo atlikimo kokybės ir išbaigtumo laipsnio įsivertinimas pabaigus darbą, tikslus išvadų iškomunikavimas vadovaujantiems asmenims, kolegoms ir klientui * Atliekų ir darbo vietos sutvarkymas laikantis aplinkosaugos, saugaus darbo reikalavimų ir darbo kultūros principų. * Darbo kultūros principai: darbo vietos švara, įrenginių ir įrankių tausojimas, išvalymas * Pavojingų atliekų rūšys * Atliekų rūšiavimas, pakavimas, ženklinimas, sandėliavimas, statybinių ir pavojingų atliekų utilizavimas, atliekų perdirbimas ar pakartotinis panaudojimas * Įspėjamųjų ženklų naudojimas esant poreikiui |
| 3. Skaityti statinio darbo projektą. | 3.1. Apibūdinti pagrindines techninio brėžinio braižymo taisykles. | **Tema. *Statybos techninis brėžinys, jo paskirtis***   * Statybos techninio brėžinio samprata * Statybos techninių brėžinių paskirtis ir panaudojimo galimybės   **Tema. *Reikalavimai statybos techniniam brėžiniui parengti***   * Statybos techninio brėžinio paruošimo reikalavimai * Statybos techninio brėžinio vertinimas ir tikslinimas * Statybos darbų vykdymo projektas   **Tema. *Brėžinių tipai, formatai ir masteliai, matmenų žymėjimas***   * Brėžinių tipai * Brėžinių formatai * Masteliai brėžiniuose * Matmenų žymėjimas brėžiniuose   **Tema. *Detalių ir gaminių braižymas***   * Detalių ir gaminių brėžiniai * Detalių pjūviai ir kirtiniai |
| 3.2. Apibūdinti statinių klasifikaciją, konstrukcijas, elementus brėžiniuose. | **Tema. *Statiniai, jų rūšys ir dalys***   * Pastatų klasifikacija, jų ypatumai * Statinių dalys   **Tema. *Pagrindiniai pastatų ir kitų statinių elementai***   * Statinių konstrukciniai elementai, jų ypatumai   **Tema. *Konstrukcinės pastatų schemos***   * Statinių konstrukcinių elementų schemos * Reikalavimai statinių konstrukcinių schemų parengimui   **Tema. *Esminiai technologiniai reikalavimai pastatams***   * Statinių techniniai reikalavimai |
| 3.3. Paaiškinti statinio darbo brėžinyje pateiktus duomenis apdailos montuotojo darbų atlikimui. | **Tema. *Pastato fasado, plano, pjūvio brėžinių skaitymas***   * Pastato fasado brėžinių braižyba ir skaitymas * Pastato planų brėžinių braižyba ir skaitymas * Pastato pjūvių brėžinių braižyba ir skaitymas |
| 3.4. Komentuoti duomenis, pateiktus fasadų apdailos montavimo darbų atlikimui statinio skaitmeniniame modelyje. | **Tema. *Fasadų apdailos montavimo darbų skaitmeninio modelio nagrinėjimas***   * BIM samprata, jo panaudojimo galimybės * Fasadų apdailos montavimo darbų skaitmeniniai modeliai, jų nagrinėjimas |
| 4. Montuoti paaukštinimo įrangą. | 4.1. Apibūdinti fasadų apdailos montavimo darbams atlikti įvairiame aukštyje naudojamą paaukštinimo įrangą. | **Tema. *Paaukštinimo įrangą naudojama fasadų apdailos montavimo darbams, jos parinkimas***   * Stacionari paaukštinimo įranga, jos ypatumai * Mobili paaukštinimo įranga, jos ypatumai * Paaukštinimo įrangos parinkimo principai atliekamiems darbams |
| 4.2. Sumontuoti paaukštinimo įrangą fasadų apdailos montavimo darbams atlikti. | **Tema. *Paaukštinimo priemonių montavimo reikalavimai***   * Pastolių montavimo ir demontavimo darbų atlikimo reikalavimai * Pastolių tvirtinimo ypatumai * Reikalavimai statybinių bokštelių montavimo ir demontavimo darbų atlikimui * Mobilių kėlimo platformų pastatymo darbo vietoje reikalavimai   **Tema. *Paaukštinimo priemonių techninės būklės vertinimas***   * Kasdienės ir periodinės paaukštinimo priemonių techninės būklės atlikimas * Paaukštinimo priemonių techninės būklės vertinimo dokumentacija, jos pildymas * Paaukštinimo priemonių techninės būklės vertinimo aspektai   **Tema. *Paaukštinimo įrangos montavimo darbai***   * Paaukštinimo įrangos montavimo reikalavimai * Paaukštinimo įrangos montavimo technologija * Paaukštinimo įrangos tvirtinimas * Paaukštinimo įrangos patikra prieš darbus   **Tema. *Paaukštinimo įrangos demontavimo darbai***   * Paaukštinimo įrangos demontavimo reikalavimai * Paaukštinimo įrangos demontavimo technologija |
| Mokymosi pasiekimų vertinimo kriterijai | Planuojant užduoties atlikimą, tinkamai išnagrinėti ir apibūdinti statinio brėžiniai, vaizdų išdėstymas brėžiniuose, darbo brėžinių sutartinis ženklinimas. Apibūdinta statinių klasifikacija, konstrukcijos ir elementai. Tinkamai pakomentuota statinio skaitmeniniame modelyje ar kompiuterinėje programoje pateikta informacija. Apibūdintos brėžinio sudarymo taisyklės. Nurodyti būsimų darbų kokybės rodikliai, įvardintas siekiamas rezultatas, apibūdinti fasadų apdailos montavimo darbų etapai. Įvardinti rizikos veiksniai ir rizikos mažinimo priemonės bei būdai. Dėvėti tinkami darbo drabužiai ir asmeninės apsaugos priemonės. Darbo vieta paruošta pagal ergonomikos ir aplinkosaugos reikalavimus. Išvardinti darbų saugos ir sveikatos, elektrosaugos, priešgaisrinės saugos reikalavimai. Paaiškinti saugaus krovinių perkėlimo taisyklių reikalavimai. Apibūdintos statybinių medžiagų ir gaminių rūšys, savybės bei paskirtis. Tinkamai sandėliuotos fasadų apdailos montavimo darbams reikalingos medžiagos, gaminiai, įranga, laikantis gamintojo reikalavimų ir nepažeidžiant jų kokybės. Apibūdinti saugaus darbo aukštyje ir ant paaukštinimo įrangos reikalavimai. Saugiai ir tinkamai sumontuota paaukštinimo įranga fasadų apdailos montavimo darbams atlikti. Tinkamai parinkti ir paruošti darbui reikalingi įrankiai, priemonės, medžiagos ir inventorius. Išdėstytos medžiagos darbo zonoje pagal ergonomikos reikalavimus. Darbai atlikti laikantis darbuotojo saugos ir sveikatos taisyklių. Medžiagos ir įrenginiai naudoti tausojant, tikslingai. Aukštesnės kvalifikacijos vadovaujančio asmens nurodyta užduotis atlikta savarankiškai. Užduotis atlikta laiku. Užduotis atlikta laikantis įvardintų darbų kokybės rodiklių, technologijų, darbų eiliškumo, leidžiamų nuokrypių, sandarumo ir kitų reikalavimų. Apibūdinti aplinkosaugos reikalavimai ir tvarios statybos principai atliekant fasadų apdailos montavimo darbus. Baigus darbą, darbo vieta išvalyta, sutvarkyta, atliekos surūšiuotos, sužymėtos ir utilizuotos laikantis aplinkosaugos reikalavimų, įrankiai ir įrenginiai sutvarkyti ir išvalyti. Įvardinta atliktų darbų kokybė, darbų užbaigtumo laipsnis. Į klausimus atsakyta aiškiai ir išsamiai, vartoti tikslūs techniniai ir technologiniai terminai valstybine kalba. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Kėlimo kranų naudojimo taisyklės * Saugos ir sveikatos taisyklės statyboje DT 5 – 00 * Techninis reglamentas „Kėlimo reikmenys. Sertifikavimas ir ženklinimas“ * Teisės aktai, reglamentuojantys kranų naudojimą * Teisės aktai, reglamentuojantys fasadų šiltinimo, apdailos ir pastolių montavimo darbus * Standartai, reglamentuojantys fasadų šiltinimo, apdailos ir pastolių montavimo darbus   *Mokymo(si) priemonės:*   * Vaizdinės priemonės, plakatai, schemos, maketai, modeliai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta, aprūpinta statybinių medžiagų ir darbo brėžinių pavyzdžiais, paaukštinimo įranga, darbo įrankiais, priemonėmis, inventoriumi, maketais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) apdailos montuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų apdailos montuotojo profesinės veiklos patirtį. | |

**Modulio pavadinimas – „Apdailos plokščių montavimas“**

|  |  |  |
| --- | --- | --- |
| Valstybinis kodas | 307320013 | |
| Modulio LTKS lygis | III | |
| Apimtis mokymosi kreditais | 15 | |
| Asmens pasirengimo mokytis modulyje reikalavimai (jei taikoma) | *Baigtas šis modulis:*  Bendrosios veiklos statybos objekte vykdymas (apdailos montuotojo) | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Įrengti karkasą apdailos plokščių montavimo darbams. | 1.1. Apibūdinti karkaso įrengimo montuoti apdailos plokštes reikalavimus. | **Tema. *Reikalavimai karkaso įrengimui montuoti apdailos plokštes***   * Apdailinamų konstrukcijų tipai: fasadai, vidaus atitvaros, lubos, grindys * Karkaso įrengimo reikalavimai |
| 1.2. Paruošti patalpas ir paviršius montuoti apdailos plokštes. | **Tema. *Paviršių paruošimas apdailos plokščių montavimui***   * Reikalavimai paviršių paruošimui prieš apdailos plokščių montavimą * Paviršių paruošimo darbai apdailos plokščių montavimui |
| 1.3. Pritvirtinti apdailos plokščių montavimo karkaso elementus. | **Tema. *Apdailos plokščių montavimo karkaso elementų tvirtinimas***   * Apdailos plokščių tvirtinimo elementai, jų ypatumai * Reikalavimai apdailos plokščių montavimo karkaso elementų tvirtinimui * Apdailos plokščių montavimo karkaso elementų įrengimo technologija * Apdailos plokščių montavimo karkaso elementų tvirtinimo kokybės vertinimas |
| 1.4. Įrengti metalinius ir medinius apdailos plokščių montavimo karkasus. | **Tema. *Apdailos plokščių montavimo karkasų įrengimas***   * Fasadų, pertvarų, sienų, lubų, grindų metalinių karkasų įrengimo technologijos * Fasadų, pertvarų, sienų, lubų, grindų medinių karkasų įrengimo technologijos * Vieno, dviejų lygių, tiesių konstrukcijų karkasų įrengimo technologijos * Karkasų įrengimo darbų kokybės vertinimas |
| 2. Tvirtinti termoizoliacines plokštes ir įrengti izoliacinius sluoksnius. | 2.1. Apibūdinti termoizoliacinių plokščių tvirtinimo ir izoliacinių sluoksnių įrengimo reikalavimus. | **Tema. *Termoizoliacinių plokščių tvirtinimo ir izoliacinių sluoksnių įrengimo reikalavimai***   * Termoizoliacinės plokštės, jų savybės * Izoliaciniai sluoksniai, jų rūšys ir savybės * Termoizoliacinių plokščių tvirtinimo ypatumai * Izoliacinių sluoksnių įrengimo ypatumai |
| 2.2. Paruošti termoizoliacines plokštes tvirtinti. | **Tema. *Termoizoliacinių plokščių paruošimas tvirtinimui***   * Termoizoliacinių plokščių pjaustymas * Termoizoliacinių plokščių paruošimas ir vertinimas |
| 2.3. Pritvirtinti termoizoliacines plokštes projekte numatytomis priemonėmis. | **Tema. *Termoizoliacinių plokščių tvirtinimas***   * Termoizoliacinių plokščių tvirtinimo technologija * Termoizoliacinių plokščių tvirtinimo kokybės vertinimas |
| 2.4. Paruošti izoliacinių sluoksnių medžiagas izoliaciniams sluoksniams įrengti. | **Tema. *Izoliacinių sluoksnių medžiagų paruošimas izoliacinių sluoksnių įrengimui***   * Garso izoliacijos paruošimas * Vėjo izoliacijos paruošimas * Garo izoliacijos paruošimas |
| 2.5. Įrengti izoliacinius sluoksnius, numatytus projekte. | **Tema. *Izoliacinių sluoksnių įrengimas***   * Garso, vėjo, garo izoliacijų įrengimo technologijos * Izoliacinių sluoksnių įrengimo kokybės vertinimas |
| 3. Montuoti apdailos plokštes. | 3.1. Apibūdinti apdailinamas konstrukcijas ir apdailos plokštes. | **Tema. *Apdailinamos konstrukcijos***   * Pastato apdailinamos konstrukcijos, jų ypatumai   **Tema. *Apdailos plokštės***   * Apdailos plokščių tipai (plokštės su baigtine apdaila, plokštės be apdailos), jų ypatumai * Apdailos plokščių medžiagos (gipskartonis, presuotas cementas ir drožlės, cementas ir pjuvenos, cementas ir stiklo pluoštas, orientuotos skiedros, medžio drožlės, laminuotos, mineralinio pluošto, klinkerio, faneros plokštės, lygūs ir profiliuoti metalo lakštai, kompozito medžiagų plokštės, metalo kasetės ir kt.), jų savybės |
| 3.2. Paruošti apdailos plokštes montavimui. | **Tema. *Apdailos plokščių paruošimas montavimui***   * Apdailos plokščių vertinimas * Apdailos plokščių paruošimo darbai prieš montavimą |
| 3.3. Pritvirtinti apdailos plokštes prie apdailinamų konstrukcijų pagal darbo projektą. | **Tema. *Apdailos plokščių tvirtinimas***   * Reikalavimai apdailos plokščių tvirtinimui prie apdailinamų konstrukcijų * Apdailos plokščių tvirtinimo technologijos * Apdailos plokščių tvirtinimo kokybės vertinimas |
| 4. Paruošti plokštes apdailai. | 4.1. Apibūdinti plokštės paruošimo apdailai reikalavimus. | **Tema. *Reikalavimai plokštės paruošimui apdailai***   * Plokščių paruošimo apdailai ypatumai |
| 4.2. Parinkti glaistą ir gruntą. | **Tema. Glaisto ir grunto parinkimas**   * Glaistai, jų savybės * Gruntai, jų savybės * Glaisto rūšies parinkimo principai pagal plokštės briaunos tipą * Glaisto rūšies parinkimo principai pagal norimą pasiekti paviršiaus lygumą * Grunto parinkimas |
| 4.3. Nuvalyti ir paruošti plokštes apdailai pagal reikalavimus. | **Tema. *Plokščių valymas ir paruošimas apdailai***   * Plokščių valymo ypatumai * Plokščių paruošimas apdailos darbams |
| 4.4. Glaistyti plokščių kraštus, siūles ir tvirtinimo elementus. | **Tema. *Plokščių glaistymas***   * Plokščių kraštų glaistymo technologija * Plokščių siūlių glaistymo technologija * Plokščių tvirtinimo elementų glaistymo technologija * Glaistymo darbų kokybės vertinimas |
| 4.5. Gruntuoti derinant gruntą su būsima danga ir apdaila. | **Tema. *Plokščių gruntavimas***   * Grunto derinimas su būsima danga ir apdaila * Gruntavimo technologija * Gruntavimo darbų kokybės kontrolė |
| 4.6. Suremontuoti apdailos plokščių konstrukcijas. | **Tema. Apdailos plokščių konstrukcijų remontas**   * Apdailos plokščių konstrukcijų defektai dėl drėgmės, karščio poveikio, mechaninio pažeidimo, jų ypatumai * Apdailos plokščių konstrukcijų defektų nustatymo būdai * Pažeistų apdailos plokščių remonto darbai |
| Mokymosi pasiekimų vertinimo kriterijai | Planuojant užduoties atlikimą, tinkamai išnagrinėti ir apibūdinti statinio brėžiniai, vaizdų išdėstymas brėžiniuose, darbo brėžinių sutartinis ženklinimas. Apibūdinti fasadų šiltinimo ir apdailos montavimo darbų etapai. Įvardinti rizikos veiksniai ir rizikos mažinimo priemonės bei būdai. Dėvėti tinkami darbo drabužiai ir asmeninės apsaugos priemonės. Darbo vieta paruošta pagal ergonomikos ir aplinkosaugos reikalavimus. Tinkamai parinkti ir paruošti darbui reikalingi įrankiai, priemonės, medžiagos ir inventorius. Apibūdinti karkaso įrengimo montuoti apdailos plokštes reikalavimai. Paruoštos patalpos ir paviršiai montuoti apdailos plokštes. Pritvirtinti apdailos plokščių montavimo karkaso elementai. Įrengti metaliniai ir mediniai apdailos plokščių montavimo karkasai. Apibūdinti termoizoliacinių plokščių tvirtinimo ir izoliacinių sluoksnių įrengimo reikalavimai. Paruoštos termoizoliacinės plokštės tvirtinimui. Pritvirtintos termoizoliacinės plokštės projekte numatytomis priemonėmis. Paruoštos izoliacinių sluoksnių medžiagos izoliaciniams sluoksniams įrengti. Įrengti izoliaciniai sluoksniai, numatyti darbų vykdymo projekte. Apibūdintos apdailinamos konstrukcijos ir apdailos plokštės. Paruoštos apdailos plokštės montavimui. Pritvirtintos apdailos plokštės prie apdailinamų konstrukcijų pagal darbo projektą. Apibūdinti plokštės paruošimo apdailai reikalavimai. Parinktas glaistas ir gruntas. Nuvalytos ir paruoštos plokštės apdailai pagal reikalavimus. Užglaistyti plokščių kraštai, siūlės ir tvirtinimo elementai. Užgruntuoti paviršiai derinant gruntą su būsima danga ir apdaila. Suremontuotos apdailos plokščių konstrukcijos. Darbai atlikti laikantis darbuotojo saugos ir sveikatos taisyklių. Medžiagos ir įrenginiai naudoti taupiai, tikslingai. Nurodytos užduotys atliktos savarankiškai, laiku, laikantis įvardintų darbų kokybės rodiklių, technologijų, darbų eiliškumo, leidžiamų nuokrypių, sandarumo ir kitų reikalavimų. Baigus darbą, darbo vieta išvalyta, sutvarkyta, atliekos surūšiuotos, sužymėtos ir utilizuotos laikantis aplinkosaugos reikalavimų, įrankiai ir įrenginiai sutvarkyti ir išvalyti. Įvardinta atliktų darbų kokybė, darbų užbaigtumo laipsnis. Į klausimus atsakyta aiškiai ir išsamiai, vartoti tikslūs techniniai ir technologiniai terminai valstybine kalba. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Saugos ir sveikatos taisyklės statyboje DT 5 – 00 * Teisės aktai, reglamentuojantys apdailos plokščių montavimo darbus * Standartai, reglamentuojantys apdailos plokščių montavimo darbus   *Mokymo(si) priemonės:*   * Vaizdinės priemonės, plakatai, schemos, maketai, modeliai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta, aprūpinta apdailos plokščių montavimo darbams naudojamomis medžiagomis, darbo įrankiais, priemonėmis, paaukštinimo įranga, darbo brėžinių pavyzdžiais, maketais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) apdailos montuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų apdailos montuotojo profesinės veiklos patirtį. | |

**Modulio pavadinimas – „Stiklo konstrukcijų montavimas“**

|  |  |  |
| --- | --- | --- |
| Valstybinis kodas | 307320014 | |
| Modulio LTKS lygis | III | |
| Apimtis mokymosi kreditais | 15 | |
| Asmens pasirengimo mokytis modulyje reikalavimai (jei taikoma) | *Baigtas šis modulis:*  Bendrosios veiklos statybos objekte vykdymas (apdailos montuotojo) | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Padėti montuoti rėmines stiklo konstrukcijas | 1.1. Paruošti nesudėtingos rėminės stiklo konstrukcijos montavimo vietą. | **Tema. *Nesudėtingos rėminės stiklo konstrukcijos montavimo vietos paruošimas***   * Nesudėtingos rėminės stiklo konstrukcijos montavimo vietos reikalavimai * Nesudėtingos rėminės stiklo konstrukcijos darbo vietos įrengimas |
| 1.2. Atlikti nesudėtingos rėminės stiklo konstrukcijos montavimo ir sandarinimo operacijas. | **Tema. *Nesudėtingos rėminės stiklo konstrukcijos***   * Nesudėtingų rėminių stiklo konstrukcijų elementai, jų ypatumai * Nesudėtingų rėminių stiklo konstrukcijų parinkimas * Nesudėtingų rėminių stiklo konstrukcijų sandarinimo medžiagos, jų ypatumai * Nesudėtingų rėminių stiklo konstrukcijų sandarinimo medžiagų parinkimas   **Tema. *Nesudėtingos rėminės stiklo konstrukcijos montavimas***   * Reikalavimai nesudėtingos rėminės stiklo konstrukcijos montavimo darbų atlikimui * Laikančiųjų rėmų (profilių, kronšteinų ir kitų elementų), stiklo lakšto ar stiklo paketo montavimo technologija * Nesudėtingos rėminės stiklo konstrukcijos sandarinimo technologija * Montavimo darbų kokybės vertinimas * Nesudėtingos rėminės stiklo konstrukcijos defektai, jų šalinimo darbai |
| 2. Padėti montuoti berėmes stiklo konstrukcijas. | 2.1. Paruošti nesudėtingos berėmės stiklo konstrukcijos montavimo vietą. | **Tema. *Nesudėtingos berėmės stiklo konstrukcijos montavimo vietos paruošimas***   * Nesudėtingos berėmės stiklo konstrukcijos montavimo vietos reikalavimai * Nesudėtingos berėmės stiklo konstrukcijos darbo vietos įrengimas |
| 2.2. Atlikti stiklo montavimo ir įtvirtinimo operacijas. | **Tema. *Nesudėtingos berėmės stiklo konstrukcijos***   * Nesudėtingų berėmių stiklo konstrukcijų elementai, jų ypatumai * Nesudėtingų berėmių stiklo konstrukcijų parinkimas * Nesudėtingų berėmių stiklo konstrukcijų sandarinimo medžiagos, jų ypatumai * Nesudėtingų berėmių stiklo konstrukcijų sandarinimo medžiagų parinkimas   **Tema. *Nesudėtingos berėmės stiklo konstrukcijos montavimas***   * Reikalavimai nesudėtingos berėmės stiklo konstrukcijos montavimo darbų atlikimui * Nesudėtingos berėmės stiklo konstrukcijos montavimo technologija * Nesudėtingos berėmės stiklo konstrukcijos sandarinimo technologija * Montavimo darbų kokybės vertinimas * Nesudėtingos berėmės stiklo konstrukcijos defektai, jų šalinimo darbai |
| Mokymosi pasiekimų vertinimo kriterijai | Planuojant užduoties atlikimą, tinkamai išnagrinėti ir apibūdinti statinio brėžiniai, vaizdų išdėstymas brėžiniuose, darbo brėžinių sutartinis ženklinimas. Nurodyti būsimų darbų kokybės rodikliai, įvardintas siekiamas rezultatas, apibūdinti stiklo konstrukcijų montavimo darbų etapai. Įvardinti rizikos veiksniai ir rizikos mažinimo priemonės bei būdai. Dėvėti tinkami darbo drabužiai ir asmeninės apsaugos priemonės. Darbo vieta paruošta pagal ergonomikos ir aplinkosaugos reikalavimus. Tinkamai parinkti ir paruošti darbui reikalingi įrankiai, priemonės, medžiagos ir inventorius. Apibūdintos nesudėtingos rėminės ir berėmės stiklo konstrukcijos, jų ypatumai. Paruošta nesudėtingos rėminės stiklo konstrukcijos montavimo vieta. Atliktos nesudėtingos rėminės stiklo konstrukcijos montavimo ir sandarinimo operacijos. Paruošta nesudėtingos berėmės stiklo konstrukcijos montavimo vieta. Atliktos stiklo montavimo ir įtvirtinimo operacijos. Nustatyti nesudėtingos rėminės ir berėmės stiklo konstrukcijos defektai ir atlikti jų šalinimo darbai.Darbai atlikti laikantis darbuotojo saugos ir sveikatos taisyklių. Medžiagos ir įrenginiai naudoti taupiai, tikslingai. Nurodytos užduotys atliktos laiku, laikantis įvardintų darbų kokybės rodiklių, technologijų, darbų eiliškumo, leidžiamų nuokrypių, sandarumo ir kitų reikalavimų. Baigus darbą, darbo vieta išvalyta, sutvarkyta, atliekos surūšiuotos, sužymėtos ir utilizuotos laikantis aplinkosaugos reikalavimų, įrankiai ir įrenginiai sutvarkyti ir išvalyti. Įvardinta atliktų darbų kokybė, darbų užbaigtumo laipsnis. Į klausimus atsakyta aiškiai ir išsamiai, vartoti tikslūs techniniai ir technologiniai terminai valstybine kalba. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Saugos ir sveikatos taisyklės statyboje DT 5 – 00 * Teisės aktai, reglamentuojantys stiklo konstrukcijų montavimo darbus * Standartai, reglamentuojantys stiklo konstrukcijų montavimo darbus   *Mokymo(si) priemonės:*   * Vaizdinės priemonės, plakatai, schemos, maketai, modeliai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta, aprūpinta stiklo konstrukcijų montavimo darbams naudojamomis medžiagomis, darbo įrankiais, priemonėmis, paaukštinimo įranga, darbo brėžinių pavyzdžiais, maketais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) apdailos montuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų apdailos montuotojo profesinės veiklos patirtį. | |

**6.3. PASIRENKAMIEJI MODULIAI**

Nėra.

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 3000002 |
| Modulio LTKS lygis | III |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas apdailos montuotojo kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) apdailos montuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų apdailos montuotojo profesinės veiklos patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų apdailos montuotojo profesinės veiklos patirtį. |